বিজয় দিবসের শোভাযাত্রা: নয়াপল্টনে জড়ো হচ্ছেন বিএনপি নেতাকর্মীরা
বিজয় দিবসের শোভাযাত্রায় অংশ নিতে রাজধানীর নয়াপল্টনে দলের কেন্দ্রীয় কার্যালয়ে জড়ো হচ্ছেন বিএনপি নেতাকর্মীরা।
আজ শনিবার সকাল সাড়ে ১১টা থেকে দলীয় কার্যালয়ের সামনে জড়ো হয়ে শ্লোগান দেন তারা।
বিএনপির ঢাকা মহানগর শাখার আয়োজনে পূর্ব ঘোষণা অনুযায়ী দুপুর ১টায় এটি শুরু হওয়ার কথা রয়েছে।
বিএনপি নেতাকর্মীরা সরকারবিরোধী বিভিন্ন  প্ল্যাকার্ড ও পোস্টার নিয়ে শহরের বিভিন্ন ওয়ার্ড থেকে ছোট ছোট মিছিলে দলের প্রধান কার্যালয়ের সামনে আসেন। এসময় দলীয় কার্যালয়ের বাইরে বেশ কয়েকটি পিকআপ ট্রাক দাঁড় করানো দেখা যায়।
তবে বিএনপির সিনিয়র নেতারা এখনো সমাবেশস্থলে আসেননি।
গত ২৮ অক্টোবর দলের মহাসমাবেশের পর পুলিশ ও বিএনপি কর্মীদের মধ্যে সংঘর্ষ হয়। এরপর থেকেই পরিত্যক্ত ও তালাবদ্ধ রয়েছে বিএনপির প্রধান কার্যালয়। রয়েছে পুলিশের কড়া পাহাড়া।
বিএনপির র‍্যালি ঘিরে নয়াপল্টন এলাকায় সড়কের একপাশে যানবাহন চলাচল সীমিত হয়ে পড়েছে।
আশপাশে বাড়ানো হয়েছে আইনশৃঙ্খলা বাহিনীর সদস্য।
নির্দলীয় তত্ত্বাবধায়ক সরকারের অধীনে নির্বাচনের দাবিতে গত ২৯ অক্টোবর থেকে দফায় দফায দেশব্যাপী হরতাল-অবরোধের ডাক দিয়েছে বিএনপি।

বিজয় দিবসের শোভাযাত্রায় অংশ নিতে রাজধানীর নয়াপল্টনে দলের কেন্দ্রীয় কার্যালয়ে জড়ো হচ্ছেন বিএনপি নেতাকর্মীরা।